પાકિસ્તાન આ બાબતમાં વર્ષોથી ભારતથી આગળ છે. એટલે આમ આ કોઈ સમાચાર નથી, પણ છેલ્લા બે વર્ષથી પાકિસ્તાનીઓ વધારે આનંદિત થઈ રહ્યા છે અને ભારતીયો દુઃખી થઈ રહ્યા છે. આ વર્ષે પાકિસ્તાન પાંચ ડગલાં સુખ તરફ આગળ વધીને 75માં સ્થાને પહોંચ્યો છે. જોકે પાકિસ્તાન નાનો દેશ છે અને વસતિ પણ પ્રમાણમાં ઓછી છે. ભારતની ફાટફાટ થતી વસતિ અસુખનું એક કારણ છે. ઓછી વસતિ વચ્ચે ઓછી જરૂરિયાતોથી દેશનું કામ ચાલી જાય છે. આ વાત એ રીતે પણ સાબિત થાય છે કે ભારતના આસપાસના બધા જ પડોશી દેશો ભારત કરતાં સુખી છે. ભૂતાન આપણે જાણીએ છીએ તે પ્રમાણે જીડીપીમાં નથી માનતો પણ હેપ્પીનેસ ઇન્ડેક્સમાં માને છે. બાંગલાદદેશ, નેપાળ અને શ્રીલંકા પણ ભારત કરતાં વધારે સુખી છે.